कांगड़ा। राजकीय वरिष्ठ माध्यमिक पाठशाला गाहलियां में यदि कोई छात्र-छात्रा मोबाइल लेकर आया तो उसके खिलाफ कड़ी कार्रवाई अमल में लाई जाएगी। मंगलवार को स्कूल प्रबंधन कमेटी की बैठक में यह फैसला लिया गया है। सर्वसम्मति से फैसला लिया गया कि मोबाइल लाने पर दोषी छात्र के खिलाफ जुर्माने के साथ साथ उसका फोन भी जब्त कर लिया जाएगा। बैठक में पंचायत प्रधान साहनी देवी, स्कूल प्रधानाचार्य अशोक गौतम, वीर सिंह, प्राध्यापक चंचल सिंह, अध्यापिका मीनाक्षी गुप्ता व सभी एसएमसी सदस्यों ने स्कूल की समस्याओं पर भी विचार विमर्श किया।